text: Desenvolupament de metodologies participatives per a l'empoderament ciutadà basat en la millora de la xarxa de mercats - Arquitectura Sense Fronteres
  [vc_row min_height="0″][vc_column][vcex_spacing][vc_column_text]Arquitectura Sense Fronteres fa més de deu anys que desenvolupa diversos projectes a Moçambic, país situat al sud-est d'Àfrica, a tocar de l'oceà Índic. L'objectiu principal de les nostres actuacions es basa en la defensa del dret de les persones a un hàbitat urbà digne, fet pel qual promovem el desenvolupament humà equitatiu i sostenible.
  Actualment tenim tres línies de treball obertes en aquesta regió:
  Suport al sistema sanitari a través de la construcció d'infraestructures
  Millora de la xarxa de mercats municipals
  Per dur a terme la reconstrucció de la xarxa municipal de mercats, greument afectats pel cicló Dineó del passat mes de febrer, ens vam adonar que calia establir una regulació que vetllés per l'organització d'aquests espais públics. Així doncs, hem iniciat un projecte d'ànalisi dels mercats de la ciutat per fer una proposta de millora de la xarxa municipal. Treballant conjuntament amb el municipi d'Inhambane, s'estan analitzant i diagnosticant els mercats per, posteriorment, implementar el projecte en un d'ells. Aquesta iniciativa serà la primera actuació dins d'un pla general de millora. Aquesta actuació s'companyarà amb formacions i campanyes de sensibilització tant per a la societat civil com a les institucions públiques.
  Treballar en la regulació de la xarxa municipal de mercats ens ofereix l'oportunitat de definir metodologies participatives que tenen com a principal objectiu l'apropiació i apoderament ciutadà a la ciutat d'Inhambane. Així doncs, el nostre repte és enfortir la representació de la societat civil en la presa de decisions institucionals pel que fa al manteniment i millora de les infraestructures municipals.
  A continuació podeu veure un parell de vídeos sobre el projecte. En el primer descobrireu la situació dels mercats a Inhambane i el segon resumeix les diferents parts del projecte.